વઢવાણ, 26 જૂન : નરેન્દ્ર મોદી સરકારે સત્તામાં આવતા જ રેલવે ભાડા અને રેલવે નૂરમાં વધારો કર્યો છે. આ વધારો 25 જૂનથી અમલમાં પણ આવી ગયો છે. રેલવે નૂરમાં 6.5 ટકાનો વધારો કરવામાં આવ્યો છે. આ વધારાની સીધી અસર નરેન્દ્ર મોદી જે રાજ્યમાંથી આવે છે તે ગુજરાતને મોટી અસર કરશે. ગુજરાતના સૌરાષ્ટ્રમાં આવેલા મીઠા ઉદ્યોગને તેનો સૌથી મોટી અસર થવાની છે અને તેના કારણે ગુજરાતના મીઠા ઉદ્યોગને વાર્ષિક રૂપિયા 100 કરોડનો ફટકો પડવાનો અંદાજ છે.